18. ΒΑΣΙΛΙΚΟΝ ΔΙΑΤΑΓΜΑ της 28 Απρ./14 Μαΐου 1954 Περί αυξήσεως των υπό του ΙΚΑ χορηγουμένων συντάξεων. Έχοντες υπ' όψιν τας διατάξεις της παρ. 1 του άρθρ. 42 του Ν.Δ. 2698/1953 και γνώμην του Δ.Σ. του ΙΚΑ, διατυπωθείσαν κατά την 18ην συνεδρίασν αυτού της 1.4.1954 (αναφορά Διοικήσεως ΙΚΑ υπ' αριθ. 26435/13.4.1954), προτάσει του Ημετέρου επί της Εργασίας Υπουργού, απεφασίσαμεν και διατάσσομεν. Άρθρον μόνον.-1.Χορηγείται αύξησις κατά ποσοστόν 20% επί του ποσού των υπό του ΙΚΑ χορηγουμένων συντάξεων εις τους πάσης φύσεως συνταξιοδοτουμένους παρ' αυτού, συμψηφιζομένου εις την αύξησιν ταύτην του δια της υπ' αριθ. 49557/0290/1.8.1953 αποφάσεως των Υπουργών Οικονομικών και Εργασίας χορηγηθέντος προσωρινού επιδόματος εξ 8%, 2.Η ανωτέρω αύξησις υπολογίζεται επί του ποσού της χορηγουμένης την 1.3.1954 συντάξεως, καταβάλλεται δε από 1ης Απρ. 1954. Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 